Nunnaminsteri palveraamat

Nunnaminsteri palveraamat (London, Briti Raamatukogu, Harley MS 2965) on 8. sajandi lõppu või 9. sajandisse dateeritud anglosaksi palveraamat.

Raamat on loodud Mercia kuningriigis, kirjutatud ladina ja osaliselt vanainglise keeles insulaarminusklis, mida kasutati Briti saartel. Tekstis on mõned kaunistatud initsiaalid.

Võimalikuks peetakse, et see on muuhulgas kuulunud Alfred Suure abikaasale Ealhswithile. Raamatus on Kristuse kannatuslood nelja evangeeliumi järgi ja hulk mitteliturgilisi palveid, osa neist kannatusaja teemalised.

Nime Nunnaminster kasutati Winchesteri Maarja kloostri kohta, mille kohta on teada, et seal töötasid mõned naiskirjutajad. Naissoost asesõnade rohke esinemise tõttu on mõned uurijad pidanud palveraamatut neist mõne looduks.

 Viited 

 Välislingid 
 Nunnaminster. - Winchester City Council. - winchester.gov.uk
 K. R. Falardeau. The Book of Nunnaminster as Digital Reproduction and Material Object. - Doing History in Public (blog)

 Kirjandus 
 Falardeau, K. (2022). Gender, Space, and Communal History in Tenth-Century Additions to the Book of Nunnaminster. https://doi.org/10.17863/CAM.89732

Kategooria:9. sajandi illumineeritud käsikirjad
Kategooria:Inglise kirjandus